**Кушница** или **Кушиница** (грчки: *Παγγαίο*, *Пангео*, по старо: *Κουσίνιτζα*, *Кусиниѕа*) — планина во источниот дел на Егејска Македонија, од веднаш над помалиот град Правишта и на околу 12 км на исток од Кавала. Во антиката, планината се нарекувала **Пангеј**, од каде во поново време е преземено и денешното грчко име. На турски се Кушница се нарекувала **Прнар Даг**.

Географија
----------

Планините Кушница и Лути Рид меѓу Кавалскиот Залив на исток, Драмското Поле на север, Серското Поле на северозапад, Богданска Планина на запад и Струмскиот Залив на југозапад.
Поглед на Кушница
Врвот Пилаф Тепе (1.835 м)
Планината е сместена во источниот дел на Егејска Македонија и има издолжен облик во правец североисток-југозапад. По неа минува границата на општините Кушница (*Пангео*) во областа Источна Македонија и Тракија од југ и општината Ениќој (*Амфиполи*) во областа Централна Македонија од север. Највисок врв е **Козница**, (грч. *Дионисос* или *Мати*), висок 1.956 м, по кој следи **Пилаф Тепе** (1.870 м). Планината е долга од 10 до 15 и широка од 5 до 10 км. Составена е од мермер, кристалести шкрилци, песочник, чакал и многу малку гранит.

На север реката Драматица (*Ангитис*) ја дели Кушница от планината Сминица (*Меникио*) и Серското Поле, а од југ реката Лаџа (*Мармара* или *Ксиропотамос*) ја дели од планината Лути Рид (*Символо*), која се наоѓа на беломорскиот брег.

Населени места и знаменитости
-----------------------------

На северното подножје на планината се сместени населените места Провишта (*Палеокоми*), Радулево (*Родоливос*), Кормишта (*Кормиста*), Никишјан (*Никсиани*), а на северното пак, Правишта (*Елевтеруполи*), Муштени (*Мустени*) и Подгорјани (*Подохори*).

На Кушиница има два големи манастира. На северните падини се наоѓа Кушничкиот манастир „Св. Богородица Косиница", чиј иконостас е изработен од дебарската тајфа на чело со Петре Филиповски. На источните падини кај остатоците на стариот дел на селото Дреново е сместен манастирот „Богородица Кушничка".

Кушница во историјата
---------------------

Во антиката Пангеј го споменува уште Херодот како планина со златни и сребрени рудници на тракиските племиња Сатри, Пиери и Одоманти, како и во Есхиловото дело „Персијци" и Еврипидовото дело „Рез", каде се вели дека тракискиот цар Рез е владетел на „златниот Пангеј" со безброј рудници. Поради ова, Пангеј претставувал клучна стопанска област во древна Тракија и мошне посакуван од Тракијците, Македонците и Грците. Французинот Пјер Белон го споменува постоењето на железни рудници на Кушница во 1553 г.

Поврзано
--------

* Кушница (општина)
* Лути Рид
* Богданска Планина
* Серско Поле
* Драмско Поле
* Кавалски Залив

Наводи
------

1. 1 2  Η ιστορία του Παγγαίου
2. ↑  „Όρος Παγγαίο". Архивирано од изворникот на 2011-03-07. Посетено на 2014-05-18.
3. ↑  Георгиев, Георги К. "Железодобивната индустрия в Мървашко (планината Алиботуш и съседните и планини)", София, 1953, стр.15
4. ↑  Inquiries by Herodotus Book
5. ↑  Эсхил. „Персы". 494.
6. ↑  Еврипид. „Рес". 254-387.
7. ↑  „Кратка енциклопедия Тракийска древност", „Аргес", София, 1993
8. ↑  Георгиев, Георги К. "Железодобивната индустрия в Мървашко (планината Алиботуш и съседните и планини)". София, 1953, стр. 21-22.

Надворешни врски
----------------

* Кушница на Ризницата ?
* Галерија со снимки од Кушница Архивирано на 4 мај 2011 г.
* Погледи на Кушница Архивирано на 11 јануари 2012 г.
* Портал за Кушница (грчки)

|  |  |  |  |
| --- | --- | --- | --- |
| 

| * п
* р
* у
Планини во Егејска Македонија |
| --- |
|  |
| 
* Авго
* Баба
* Беласица
* Бешичка Планина
* Богданска Планина
* Боздаг (Белотински Планини • Бесленски Рид • Курилово • Шилка • Штудер)
* Василица
* Гал’мбица (Алевица)
* Голен
* Голомбар
* Горуша
* Грамошта (Грамос)
* Гребенски Планини
* Д’мбенска Планина
* Диминик
* Заградено
* Ипсарио
* Јарум Каја
* Камбуница (Алонорахи • Бунаса • Бурсана • Свети Христофор)
* Карадаг
* Каракамен
* Карали
* Карталдаг
* Кестени
* Клепе
* Кожански Планини
* Кожуф
* Корбец (Горбеч)
* Круша
* Кушница
* Лисец
* Лонгос
* Лути Рид (Чиста Пл.)
* Мала Ниџе
* Миља
* Мурик
* Нередска Планина (Вич)
* Ниџе
* Одре
* Орсова Планина
* Олимп
* Пајак
* Пијавица
* Пинд
* Пиново
* Радош и Мала Река
* Саракина (Габер)
* Саракина (Апоскепска Пл.)
* Света Гора
* Сенгелска Планина
* Сиври Тепе
* Сињак (Снежник)
* Скурџа
* Славјанка
* Сминица (Серски Боздаг)
* Смолика
* Средец (Камила)
* Стргач
* Сува Гора (Дева  •  Калуѓер  •  Слива  •  Цуцул)
* Сугљани
* Таљар
* Урвил (Чалдаг)
* Фламбуро
* Флацата
* Хасија
* Холомонда
* Хортач
* Црвена Гора
* Црна Гора
* Црна Планина
* Шапка
* Шарлија (Бродска Пл.)

 |

 |